Z A P I S N I K
                               54. sjednice Vijeća Gradske četvrti Donji grad
održane 20. 1. 2021. u zgradi  PU Centar, Ilica 25, dvorana 8
 s početkom u 17.00 sati

Nazočni članovi Vijeća Gradske četvrti Donji grad: Gordana Barberić, Nadežda Čačinović, Dean Čizmar (od 17.10), Darko Domitrović, Robert Faber, Alen Lochert, Vilim Matula, Marijan Oljica, Petar Paradžik, Vesna Roje, Tomislav Stipanović, Željko Stura i Josip Troha. 

Nenazočni: Branko Stojković i Tomislav Štriga

Drugi nazočni: Mirella Šušak Cvetković – voditeljica Odsjeka za rad Gradske četvrti, Andrea Broz i  Izeta Alić - djelatnice Gradskog ureda za mjesnu samoupravu.

Predsjednik Vijeća Gradske četvrti Donji grad pozdravlja članove Vijeća i konstatira da je na sjednici prisutno 13 od ukupno 15 članova Vijeća, čime su stečeni uvjeti za raspravu i pravovaljano odlučivanje.
Gđa. Roje daje primjedbu da su zapisnici s 52. i 53. sjednice objavljeni a nisu usvojeni.

Predsjednik Vijeća otvara raspravu o dostavljenom dnevnom redu 54. sjednice.
Gosp. Paradžik predlaže da se iz predloženog Dnevnog reda izostavi točka br. 3. Plan komunalnih aktivnosti Gradske četvrti Donji grad za 2021., jer se o malim komunalnim akcijama moraju izjasniti najmanje 50% mjesnih odbora.
Predsjednik Vijeća Gradske četvrti predlaže proširenje dostavljenog Dnevnog reda te otvara raspravu o istom. Vijeće Gradske četvrti, bez rasprave, jednoglasno donosi


DNEVNI RED:

1. Financijski plan Gradske četvrti Donji grad za 2021., donošenje
1. Program održavanja komunalne infrastrukture na području Gradske četvrti Donji grad u 2021., donošenje
1. Peticija za siguran put do škole, mišljenje
1. Problematika tramvajskog prometa u Donjem gradu
1. Zahtjev za davanje u zakup dijela nerazvrstane ceste izravnom pogodbom na k.č.br. 6897/4, k.o. Centar, izmjena i dopuna zahtjeva, mišljenje
1. Pitanja i prijedlozi, izvješće voditelja komisija o obilasku građana koji su dostavili prijave o šteti na svojim objektima



Ad.1. Financijski plan Gradske četvrti Donji grad za 2021., donošenje

Vijeće Gradske četvrti Donji grad, bez rasprave, s 9 glasova „za“, 2 glasa „protiv“ i 1 „suzdržani“ glas donosi sljedeći 

[image: ]

Ad.2. Program održavanja komunalne infrastrukture na području Gradske četvrti Donji grad u 2021., donošenje

Predsjednik Vijeća Gradske četvrti otvara raspravu o predloženom Programu. U raspravi su sudjelovali gosp. Faber i gosp. Paradžik.
Nakon rasprave, Vijeće Gradske četvrti većinom glasova (8 glasova „za“, 3 glasa „protiv“ i 1 „suzdržani“) donosi sljedeći


PROGRAM
održavanja komunalne infrastrukture
na području Gradske četvrti Donji grad u 2021.


	1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Donji grad (u daljnjem tekstu: Gradska četvrt), kojima se osigurava obavljanje komunalnih djelatnosti:
	- održavanja građevina javne odvodnje oborinskih voda,
	- održavanja čistoće javnih površina,
	- održavanja javnih zelenih površina,
	- redovitog održavanja nerazvrstanih cesta.

	2. Program je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2021. i Financijskom planu Gradske četvrti za 2021., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom programu.

	3. Planirana sredstva za financiranje ovog programa u iznosu od ukupno 18.675.700,00 kuna raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	Održavanje građevina javne odvodnje oborinskih voda
	Vodoopskrba i odvodnja d.o.o.
	903.000,00

	3.2
	Održavanje čistoće javnih površina
	Zagrebački holding d.o.o., 
Podružnica Čistoća
	8.856.000,00

	3.3
	Održavanje javnih zelenih površina
	Zagrebački holding d.o.o., 
Podružnica Zrinjevac
	5.943.700,00

	3.4
	Redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	2.973.000,00

	Ukupno
	18.675.700,00




	4. Pod  održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodovovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.
	Ovaj program obuhvaća poslove i radove čišćenja i održavanja 3.050 vodolovnih grla te drugih građevina javne odvodnje oborinskih voda na području Gradske četvrti u 2021. godini.

	5. Pod održavanjem čistoće javnih površina, prema ovom programu podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.
	Održavanje čistoće obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke (uključujući košarice za otpatke na javnim zelenim površinama), uklanjanje trave i lišća, posipavanje solju i čišćenje snijega u zimskim uvjetima, te uklanjanje sipine nakon obavljene zimske službe.
[bookmark: _Hlk29299281]	Ovaj program obuhvaća poslove ručnog čišćenja ukupno 787.046 m², čišćenja 273.501 m²  velikom i 297.969 m²  malom čistilicom, pranja 768.047 m² autocisternom  te druge poslove čišćenja i pranja na području Gradske četvrti u 2021. godini. 

	6. Održavanje javnih zelenih površina, prema ovom programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj program obuhvaća sve poslove održavanja ukupno 270.436 m² javnih zelenih površina na području Gradske četvrti u 2021. godini, osim poslova obuhvaćenih planovima malih komunalnih akcija mjesnih odbora.

	7. Redovito održavanje nerazvrstanih cesta u ovom programu podrazumijeva:
	7.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	7.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	7.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
 	
	Ovaj program obuhvaća sve poslove redovitog održavanja ukupno 378.580 m² nerazvrstanih cesta na području Gradske četvrti u 2021. godini, uključujući održavanje semaforskih uređaja na 73 lokacije, osim poslova obuhvaćenih planovima malih komunalnih akcija mjesnih odbora.
8. Gradska četvrt izvršavat će obveze održavanja građevina i uređaja javne namjene u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture. 
9. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	10. Sredstva za provedbu ovog programa osiguravat će Gradski ured za mjesnu samoupravu za namjene određene Proračunom Grada Zagreba za 2021. i ovim programom, a prema načelima štednje i racionalnog korištenja sredstava.

	11. Ovaj će program biti objavljen u Službenom glasniku Grada Zagreba.

Ad.3. Peticija za siguran put do škole, mišljenje

Predsjednik Vijeća upoznaje članove Vijeća o poduzetim akcijama s gđom. Anicom Tomić, inicijatoricom Peticije. Ponuđena je pomoć u vidu koordinacije, dogovoren je sastanak s pročelnicima gradskih tijela ili gradonačelnikom. Održan je sastanak s pročelnikom Gradskog ureda za obrazovanje gosp. Ivicom Lovrićem. Predsjednik Vijeća navodi da je Peticija u potpunosti legitimna.
Gosp. Paradžik napominje da je dogovoreno dojavljivanje oštećenih fasada Gradskom uredu za obrazovanje kako bi iste bile uređene i osigurana sigurnost  za djecu.

Predsjednik Vijeća otvara raspravu u kojoj su sudjelovali gosp. Lochert, gđa. Barberić, gosp. Stura, gosp. Paradžik, gđa. Čačinović, gosp. Čizmar, gosp. Oljica, gosp. Matula, gđa. Roje i gosp. Faber.

Predsjednik Vijeća predlaže da Vijeće donese zaključak o davanju podrške Peticiji. Vijeće Gradske četvrti s 11 glasova za i 1 suzdržanim glasom donosi


ZAKLJUČAK

o davanju mišljenja na inicijativu roditelja Za siguran put do škole

1. Vijeće Gradske četvrti Donji grad podržava inicijativu roditelja za sigurnost djece na putu u školu i u skladu s time pozdravljaju već postignuti dogovor između inicijative roditelja Za siguran put do škole  i pročelnika Gradskog ureda za obrazovanje postignut na sastanku 12. siječnja 2021.
2. Ovaj se zaključak dostavlja Gradskom uredu za mjesnu samoupravu
Ad.4. Problematika tramvajskog prometa u Donjem gradu

Gosp. Stura upoznaje članove Vijeća s navedenom problematikom te traži da se uputi hitan dopis Zagrebačkom električnom tramvaju d.o.o. sa ciljem da se izvrši pregled svih tramvajskih tračnica u Donjem gradu i predlaže da se za cijeli Donji grad uvede ograničenje brzine 15 km na sat.
U raspravi su sudjelovali gđa. Barberić, gosp. Stura, gosp. Domitrović, gosp. Faber, gđa. Roje, gosp. Matula, gosp. Paradžik i gđa. Čačinović.
 
Vijeće Gradske četvrti Donji grad jednoglasno donose sljedeći


ZAKLJUČAK

o utjecaju tramvajskog prometa na sigurnost u Donjem gradu


1. Vijeće Gradske četvrti Donji grad nije zadovoljno odgovorom ZET-a d.o.o., a vezano za smanjenje brzine kretanje tramvaja na području Gradske četvrti Donji grad.

2. Vijeće Gradske četvrti hitno traži poduzimanje svih potrebnih mjera i aktivnosti vezano za brzinu tramvaja na području cijelog Donjeg grada.

3. Vijeće također traži rezultate dobivenih analiza vezanih za utjecaj tramvajskog prometa na objekte u Donjem gradu.

4. Vijeće Gradske četvrti Donji grad traži da se izvrši pregled svih tramvajskih tračnica na cijelom području Donjeg grada, i da se ograniči brzina prometovanja tramvaja.

5. Vijeće podržava zaključke mjesnih odbora a vezano za konstantne prigovore građana Donjeg grada na vibracije prilikom prolaska tramvaja, kao i na brzinu prometovanja tramvaja na području Donjeg grada.

6. Ovaj se zaključak dostavlja Zagrebačkom električnom tramvaju d.o.o., Gradskom uredu za prostorno uređenje, izgradnju Grada, graditeljstvo, komunalne poslove i promet, Uredu gradonačelnika i Gradskom uredu za mjesnu samoupravu.


Ad.5. Zahtjev za davanje u zakup dijela nerazvrstane ceste izravnom pogodbom na k.č.br. 6897/4, k.o. Centar, izmjena i dopuna zahtjeva, mišljenje

Predsjednik Vijeća Gradske četvrti Donji grad upoznaje članove sa Zahtjevom za davanje u zakup dijela nerazvrstane ceste izravnom pogodbom na k.č.br. 6897/4 k.o. Centar, izmjena i dopuna zahtjeva. 
Vijeće Gradske četvrti Donji grad jednoglasno donosi sljedeći 






ZAKLJUČAK

[bookmark: _Hlk62059883]o davanju mišljenja na zahtjev za davanje u zakup dijela nerazvrstane ceste izravnom pogodbom na k.č.br. 6897/4, k.o. Centar

1. Vijeće Gradske četvrti Donji daje pozitivno mišljenje na zahtjev za davanje u zakup
dijela nerazvrstane ceste izravnom pogodbom na k.č.br. 6897/4, k.o. Centar

2.   Ovaj zaključak dostavlja se Gradskom uredu za prostorno uređenje, izgradnju grada, graditeljstvo, komunalne poslove i promet, sektor za pravne i financijske poslove, Odjel za pravne poslove, odsjek za ugovaranje.



Ad. 6. Pitanja i prijedlozi, izvješće voditelja komisija o obilasku građana koji su dostavili prijave o šteti na svojim objektima

· Predsjednik Vijeća Gradske četvrti Donji grad upoznaje članove Vijeća o zaprimljenim zahtjevima građana za podjelu građevinskog materijala za Donji grad.

· Gđa. Roje predlaže raspravu o dopisu koji su Tržnice Zagreb poslale Vijeću Gradske četvrti Donji grad i odgovoru koji se odnosi na rekonstrukciju Branimirove tržnice.
            U raspravi su sudjelovali gđa. Roje, gosp. Čizmar i gosp. Paradžik.

· Gosp. Troha upoznaje Vijeće Gradske četvrti o štetama vezanim za poplave.
            Gosp. Troha napominje da su članovi Vijeća Gradske četvrti zajedno s predsjednicima   
            Mjesnih odbora i djelatnicima Gradskog ureda za mjesnu samoupravu, u zadanom roku,  
            obišli građane Donjeg grada koji su prijavili štete na svojim objektima.  Očekuju se  
[bookmark: _GoBack]            daljnje radnje  i postupci nadležnih tijela vezano za obeštećenje nastradalih.
            U raspravi su sudjelovali gosp. Troha, gosp. Paradžik i gđa. Roje.


Sjednica završila u 18.47 sati.

Zapisničarka:
Andrea Broz

KLASA: 026-02/21-001/36
URBROJ: 251-06-11-21-2
Zagreb, 18. siječnja 2021.

Članak 4.

Ovaj će Plan biti objavljen u Službenom glasniku Grada Zagreba.

FINANCIJSKI PLAN 

Gradske četvrti Donji grad za 2021.

Članak 1.

Financijski plan Gradske četvrti Donji grad za 2021. (dalje u tekstu : Plan) sastoji se od :

Članak 2.

ODRŽAVANJE KOMUNALNE INFRASTRUKTURE

B) RASHODI

RASHODI GRADSKE ČETVRTI UKUPNO

OSNOVNA DJELATNOST GRADSKE ČETVRTI DONJI GRAD

USLUGE TEKUĆEG I INVESTICIJSKOG ODRŽAVANJA 

USLUGE TEKUĆEG I INVESTICIJSKOG ODRŽAVANJA - PMKA MO

INTELEKTUALNE I OSOBNE USLUGE

NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO (ČLANOVIMA 

VIJEĆA GRADSKE ČETVRTI I VIJEĆA MJESNIH ODBORA)

OSTALI NESPOMENUTI RASHODI POSLOVANJA ZA VIJEĆE GRADSKE ČETVRTI

OSTALI NESPOMENUTI RASHODI POSLOVANJA ZA VIJEĆA MJESNIH ODBORA

OSTALI GRAĐEVINSKI OBJEKTI 

UREDSKA OPREMA I NAMJEŠTAJ

Prihodi i rashodi iz članka 1. Plana su:

A) PRIHODI

PRIHODI IZ PRORAČUNA GRADA ZAGREBA ZA FINANCIRANJE REDOVNE DJELATNOSTI

PRIHODI ZA FINANCIRANJE RASHODA POSLOVANJA

PRIHODI ZA FINANCIRANJE RASHODA ZA NABAVU NEFINANCIJSKE IMOVINE



USLUGE TELEFONA, POŠTE I PRIJEVOZA

ZAKUPNINE I NAJAMNINE

ODVODNJA ATMOSFERSKIH VODA

ČIŠĆENJE JAVNIH POVRŠINA

ODRŽAVANJE JAVNIH POVRŠINA

ODRŽAVANJE NERAZVRSTANIH CESTA

Članak 3.

Naredbodavac za izvršenje Plana je pročelnica Gradskog ureda za mjesnu samoupravu.


